Lycia, W. — Patara — Roman period
Region: Asia Minor — Lycia

[τον τυμβον] συν τοις βαθρ[οις και τω πλατα] [και τοις υπο]σοριοις δυσιν και τοις [εν τω] [τυ]μβω [κει]μενοις ανγειοις δυσιν ενι μ[εν] [το]πικω ετερω δε ασιανω κατεσσκευασεν [και] απεθηκεν ζωσιμος οικονομος τιβερι[ου] κλαυδιου αγριππεινου. και ις μεν το τοπικον κατεθετο ηδη τινας και ησφαλισατο κοραξιν σιδηρεοις και εμολυβοχοησεν εν ω ανγειω μηδενι εξεστω μητε ανοιξαι μητε καταθεσθαι τινα εις δε το ασιανον κηδευθηναι εαυτον και ω αν ετερω η ζων συνχωρηση η γραμμα τινι δοι εις δε τα υποσ[ο]ρια κατατεθηναι τους θρεπτους και θρεπτας αυτου. εαν δε τις παρα τουτο τι ποιηση οφειλεσει τω δημω τω παταρεων δηναρια χειλια πεντακοσια ων το τ[ριτον ο μηνυσα]ς λημψεται.